OpenLLM-France/wikimedia huggingface dataset:
# Dia Internacional del Voluntariat

Per mitjà de la Resolució 40/212 de 17 de desembre de 1985 de l'Assemblea General de Nacions Unides, cada 5 de desembre se celebra el Dia Internacional del Voluntariat per a reconèixer el compromís de les persones voluntàries.
El nom complet i precís és "Dia Internacional dels Voluntaris per al Desenvolupament Econòmic i Social", tot i que és una fórmula que ha caigut en desús a nivell pràctic.

## La celebració a Catalunya

La Generalitat de Catalunya sempre n'ha promogut la celebració amb un caràcter festiu i de reconeixement de la important tasca que fan els voluntaris i les voluntàries que actuen organitzadament per mitjà de les associacions i entitats catalanes. Des de la creació del Premi Voluntariat, l'acte de celebració del Dia Internacional del Voluntariat també esdevé el marc de lliurament d'aquest premi en les seves categories, comarcal i nacional.
Des del món associatiu, ha estat la Federació Catalana de Voluntariat Social l'organització que amb major constància ha promogut la celebració d'aquest dia arreu del territori. A banda de moltes altres organitzacions de voluntariat, també alguns ajuntaments han organitzat anualment la celebració, fet que n'ha facilitat la implantació territorial.
El nom original en anglès és International Volunteer Day, però d'ençà que l'Institut Català del Voluntariat n'assumí la celebració a Catalunya, se substituí la paraula Voluntaris per Voluntariat, amb l'objectiu d'introduir la perspectiva de gènere i també per a facilitar la inclusió de manera destacada del fet associatiu dins el sentit de la celebració.
Cal dir que aquesta celebració es fa a la majoria dels països d'arreu del món, ja sigui en un nivell més institucional o des de la societat civil. A nivell internacional, hi ha algunes organitzacions que atorguen una rellevància especial a la celebració, com ara Voluntaris de Nacions Unides.

## Referències

* ↑ «General Assembly», 1985.

## Enllaços externs

* Federació Catalana de Voluntariat Social
* UN Nations System Calendar of Media Events
* Missatge del Secretari General de Nacions Unides en el Dia Internacional del Voluntariat de 2008 (traducció no oficial al català)
# Diamant cuafí

El diamant cuafí (Erythrura prasina) és un ocell de la família dels estríldids (Estrildidae).

## Hàbitat i distribució

Habita boscos, matolls i bambú als turons del nord-oest i nord-est de Tailàndia, nord i centre de Laos, Malaia, Sumatra, Borneo i Java.

## Referències

* ↑ «Diamant cuafí». Cercaterm. TERMCAT, Centre de Terminologia. Rev. 20/01/2022(català)
# Diamant cuallarg

El diamant cuallarg (Poephila acuticauda) és una espècie comuna d'ocells estríldids oposats al nord d'Austràlia.
S'ha estimat que habita una extensió de territori que va entre 1.000.000 i 10.000.000 km², des d'Austràlia Occidental fins a Queensland.

## Referències

* ↑ «Diamant cuallarg». Cercaterm. TERMCAT, Centre de Terminologia. Rev. 20/01/2022(català)
# De Fructibus et Seminibus Plantarum

De Fructibus et Seminibus Plantarum, també conegut de forma abreujada com Fruct. Sem. Pl., és un tractat de botànica en tres volums, escrit per Joseph Gaertner. El primer volum va ser editat al desembre de 1788. El segon volum va ser publicat en quatre parts el 1790, 1791, 1791 i 1792 respectivament. Un tercer volum va ser publicat després de la seva mort pel seu fill Carl Friedrich von Gaertner des del 1805 al 1807; aquest últim volum és també conegut com a Supplementum Carpologicae, abreujat com Suppl. Carp..
De Fructibus es va basar en les mostres de més d'un miler de gèneres, entre ells espècimens d'Austràlia i del Pacífic de la col·lecció de Sir Joseph Banks, i espècimens de Sud-àfrica de la col·lecció de Carl Peter Thunberg. Es tractava fonamentalment d'un estudi de fruits i llavors, però la classificació resultant va ser excepcional per a la seva època.

## Referències

* ↑ Sachs, Julius von; Garnsey, Henry E. F. (translator); Balfour, Isaac Bayley (editor). History of Botany (1530–1860). Oxford at the Clarendon Press, 1890, p. 122–126.
* «De Fructibus et Seminibus Plantarum….». International Plant Names Index (IPNI). [Consulta: 14 abril 2007]..«De Fructibus et Seminibus Plantarum….». International Plant Names Index (IPNI). [Consulta: 14 abril 2007].
* «Supplementum Carpologicae». International Plant Names Index (IPNI). [Consulta: 14 abril 2007]. «Supplementum Carpologicae». International Plant Names Index (IPNI). [Consulta: 14 abril 2007].
# Dianema longibarbis

Dianema longibarbis és una espècie de peix de la família dels cal·líctids i de l'ordre dels siluriformes.

## Morfologia

* Els mascles poden assolir 8,2 cm de longitud total.

## Hàbitat

És un peix d'aigua dolça i de clima tropical (22 °C-26 °C).

## Distribució geogràfica

Es troba a Sud-amèrica: conca del riu Amazones.

## Referències

* 1 2 3 «Dianema longibarbis» (en anglès). FishBase. Froese, Rainer; Pauly, Daniel (editors).
* ↑ Reis, R.E., 2003. Callichthyidae (Armored catfishes). p. 291-309. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* ↑ Riehl, R. i H.A. Baensch, 1991. Aquarien Atlas. Band. 1. Melle: Mergus, Verlag für Natur- und Heimtierkunde, Alemanya. 992 p.
* ↑ Barriga, R. «Peces de agua dulce del Ecuador» (en castellà). Revista de Información técnico-científica, XVI, 3, 1991, pàg. 7–88.
* ↑ Ortega, H. i R.P. Vari, 1986. Annotated checklist of the freshwater fishes of Peru. Smithson. Contrib. Zool. (437):1-25.
# Diego Marani

Diego Marani (Ferrara, 1959) és un escriptor i traductor italià.
El 1996, tot fent de traductor al Consell de la Unió Europea va inventar l'Europanto, una paròdia d'una llengua auxiliar internacional, que barreja en una mateixa frase paraules de la majoria de llengües de treball de les Comunitats Europees. Ha publicat un llibre humorístic en aquesta llengua: "Las adventures de l'inspector Cabillot" [sic].
Diego Marani és un escriptor conegut com a assagista, novel·lista i columnista de diaris. La seva novel·la més coneguda és la "Nuova grammatica finlandese" (Nova gramàtica finesa -- també traduït al castellà i publicat inexplicablement amb el títol "Memoria callada" ISBN 978-84-933767-3-4) que s'ha traduït a diverses llengües i que va rebre el premi literari Grinzane-Cavour a Itàlia. En aquesta treballada novel·la, un metge finlandès intenta ajudar a refer la seva vida a un personatge amnèsic trobat al mig de la segona guerra mundial. La història posterior del dissortat fa qüestionar-se fins a quin punt són convencionals la identitat individual i la del grup.
Altres novel·les seves són: "L'ultimo dei Vostiachi" (L'últim dels vostiacs), "L'interprete" (L'intèrpret), "Il Compagno di scuola". Com a assagista, Diego Marani ha escrit "A Trieste con Svevo" i "Come ho imparato le lingue". Col·labora regularment a la pàgina cultural del diari italià "Il Sole 24 Ore"
"L'ultimo dei Vostiachi" (L'últim dels vostiacs) és una sàtira dels prejudicis acadèmics i de la investigació filològica amb un to esbojarrat que de vegades recorda Wilt de Tom Sharpe. Una novel·la que apreciaran els especialistes en laterals palatalitzades i anàlegs.

## Referències

* ↑ Garzon, Raquel «Diego Marani aborda en 'Memoria callada' la lengua como identidad». El País, 06-06-2004 [Consulta: 1r juliol 2017].
# Districte de Mopeia

El districte de Mopeia és un districte de Moçambic, situat a la província de Zambézia. Té una superfície de 7.671 kilòmetres quadrats. En 2007 comptava amb una població de 115.291 habitants. Limita al nord amb el districte de Morrumbala, a l'oest amb el districte de Mutarara de la província de Tete, a l'oest i sud-oest amb els districtes de Caia i Marromeu, ambdós de la província de Sofala, al sud amb el districte de Chinde i a l'est amb els districtes d'Inhassunge i Nicoadala.

## Divisió administrativa

El districte està dividit en tres postos administrativos (Campo i Mopeia), compostos per les següents localitats:
* Posto Administrativo de Campo:
** Campo
** Catale
** Luala
** Mungane
* Posto Administrativo de Mopeia:
** Chimuara
** Mopeia
** N'Zanza
** Rovuma

## Referències

* ↑ «Instituto Nacional de Estatística». Arxivat de l'original el 2008-03-08. [Consulta: 8 març 2008].
# Departament del Santerno

El departament del Santerno fou una divisió administrativa de la República Cispadana. Rebia el seu nom del riu Santerno.
Inicialment era part del departament del Reno però l'1 de juny del 1797, sota demanda popular, fou establert el nou departament del Santerno, del que fou capital la ciutat d'Imola, i que es dividia en els cantons de Lugo, Massalombarda, Bagnacavallo, Cotignola, Conselice, Castel Bolognese, Castel del Rio, Fontana, Riolo, Fusignano, Mordano, Bagnara, Dozza, Casola Valsenio, Sant'Agata, Casal Fiumanese i Sassoleone (els límits del departament eren el Sillaro a l'oest; el Senio a l'est; la muntanya de la Faggiuola i Pratolungo al sud; i el riu Reno al nord).
El departament fou suprimit el desembre del 1797.
# Divuitena

Durant l'edat moderna, les divuitenes eren un tipus de comissió o junta de divuit persones que es formaven amb sis membres de cada un dels tres braços durant la reunió d'una Junta de Braços. Tenien sempre un objectiu específic sobre el que podien intervenir, fiscalitzar i executar decisions polítiques. Era una mena de "comissió delegada temàtica" amb plens poders per a intervenir en l'acció executiva de la Diputació del General. Fou un instrument de major participació, i intervenció, en el funcionament regular de la Diputació del General de Catalunya, impulsat a les Corts de Montsó (1585), degut a la necessitat de redreç polític i financer de la institució. Aquesta estructura d'acció política va permetre la participació de més de 600 persones entre els triennis 1587-1590. Un altre format, segons les circumstàncies, va ser la trenta-sisena, amb la mateixa metodologia de treball però amb el doble de representants per cada braç. Es va abolir amb els decrets de Nova Planta (1707-16).

## Bibliografia

* Història de la Generalitat de Catalunya i els seus Presidents. Barcelona: Enciclopèdia Catalana, 2003. Vol. 2. ISBN 84-412-0885-9
# Divuitena esmena de la Constitució dels Estats Units

La Divuitena esmena (en anglès Eighteenth Amendment) de la Constitució dels Estats Units, juntament amb la llei Volstead, que va definir el concepte de "licor embriagador" als Estats Units, va establir la llei seca als Estats Units. Va ser ratificada el gener del 1919. Va ser reemplaçada per la Vint-i-unena esmena el 1933, i fou l'única instància en què una esmena ha estat anul·lada. La divuitena esmena també va ser única pel fet que va establir un temps de retard en la seva entrada en vigor després de la seva ratificació, a més de posar un termini per ser ratificada pels estats.

## Text

El text de la Divuitena esmena a la Constitució dels Estats Units diu així:
| « | (català) Secció 1. Un any després de la ratificació d'aquest article, quedarà prohibida per aquest la fabricació, venda o transport de licors embriagadors com a beguda dins dels Estats Units i de tots els territoris sotmesos a la seva jurisdicció, així com la seva importació a aquests o exportació. Secció 2. El Congrés i els estats han de tenir autoritat concurrent per a reforçar aquest article per mitjà d'una legislació apropiada. Secció 3. Aquest article quedarà sense efecte a menys que sigui ratificat com a esmena a la Constitució per les legislatures de la majoria dels diferents estats en la manera prevista per la Constitució i dins dels set anys següents a la data en què el Congrés el sotmeti als estats. | (anglès) Section 1. After one year from the ratification of this article the manufacture, sale, or transportation of intoxicating liquors within, the importation thereof into, or the exportation thereof from the United States and all territory subject to the jurisdiction thereof for beverage purposes is hereby prohibited. Section 2. The Congress and the several States shall have concurrent power to enforce this article by appropriate legislation. Section 3. This article shall be inoperative unless it shall have been ratified as an amendment to the Constitution by the legislatures of the several States, as provided in the Constitution, within seven years from the date of the submission hereof to the States by the Congress. | » |

## Vegeu també

* Llei Seca als Estats Units.
* Constitució dels Estats Units.
* Esmenes a la Constitució dels Estats Units.

## Enllaços externs

* Constitució dels EUA.
# Divuit Regnes

Els Divuit Regnes (十八国) es refereixen als divuit principats feudals o regnes creats per Xiang Yu en la Xina en el 206 aC, després del col·lapse de la Dinastia Qin, i abans de la fundació de la Dinastia Han. Els detalls de la divisió feudal són els següents:
| Nom | Nom (xinès) | Governant | Les àrees cobertes (en la Xina actual) |
| Chu Occidental | 西楚 | Xiang Yu | Jiangsu, nord d'Anhui, nord de Zhejiang i est de Henan |
| Han | 漢 | Liu Bang | Sichuan, Chongqing i el sud de Shaanxi |
| Yong | 雍 | Zhang Han (general de Qin) | Shaanxi central |
| Sai | 塞 | Sima Xin (general de Qin) | Nord-est de Shaanxi |
| Di | 翟 | Dong Yi (general de Qin) | Nord de Shaanxi |
| Hengshan | 衡山 | Wu Rui (oficial de Qin amb el suport de tribus Yue) | Hubei oriental, Jiangxi |
| Hán | 韓 | Han Cheng (reialesa de Hán) | Sud-oest de Henan |
| Dai | 代 | Zhao Xie (reialesa Zhao) | Nord de Shanxi, nord-oest de Hebei |
| Henan | 河南 | Shen Yang (oficial de Zhao) | Nord-oest de Henan |
| Changshan | 常山 | Zhang Er (vicecanceller de Zhao) | Hebei central |
| Yin | 殷 | Sima Ang (general de Zhao) | Nord de Henan i sud de Hebei |
| Wei Occidental | 西魏 | Wei Bao (reialesa de Wei) | Sud de Shanxi |
| Jiujiang | 九江 | Ying Bu (general Chu) | Sud i centre d'Anhui |
| Linjiang | 臨江 | Gong Ao (general Chu) | Oest de Hubei i nord de Hunan |
| Yan | 燕 | Zang Tu (general de Yan) | Nord de Hebei, Beijing, Tianjin |
| Liaodong | 遼東 | Han Guang (reialesa de Yan) | Sud de Liaoning |
| Qi | 齊 | Tian Du (general de Qi) | Oest i centre de Shandong |
| Jiaodong | 膠東 | Tian Fu (reialesa de Qi) | Est de Shandong |
| Jibei | 濟北 | Tian An (líder rebel Qi rebel) | Nord de Shandong |

## Notes i referències

* ↑ 林达礼，中华五千年大事记， 台南大孚书局, 1982, p56
* 1 2 3 Yong, Sai i Zhai eren coneguts col·lectivament com els Tres Qins perquè ocupaven l'àrea de l'antic estat Qin, més conegut com Guanzhong.
* 1 2 3 Jiaodong, Qi i Jibei eren coneguts col·lectivament com els Tres Qis perquè ocupaven la zona de l'antic Estat de Qi.

## Vegeu també

* Disputa Chu-Han
* Batalla de Gaixian
# Districte de Prada

El Districte de Prada (francès: Arrondissement de Prades) és una regió de la Catalunya del Nord. Administrativament, és un districte del departament dels Pirineus Orientals, a la regió d'Occitània de l'Estat francès. La capital del districte és Prada.
La divisió administrativa interna, així com l'abast territorial, ha anat canviant molt al llarg dels anys. Solia estar dividida en 6 cantons. A de gener de 2023, el districte comptava amb 123 comunes.

## Cantons

* Montlluís
* Oleta
* Prada
* Sallagosa
* Sornià
* Vinçà

## Història

El prefecte de l'Arieja era l'encarregat d'Andorra des de 1840 (era l'únic departament francès que tenia frontera amb el Principat d'Andorra): aquesta responsabilitat passà al sotsprefecte de Prades en 1882 amb el títol de Delegat permanent davant el prefecte dels Pirineus Orientals en 1884.

## Referències

* ↑ «Arrondissement de Prades (663) − COG | Insee». [Consulta: 27 gener 2023].
* ↑ Alain Degage et Antoni Duro i Arajol, L'Andorre, collection « Que sais-je ? » n° 3340, 1998, 127 pages ISBN 2-13-048788-2, page 42 et page 75.
# Districte de Praga-Est

El districte de Praga-Est - (txec) Okres Praha-východ - és un dels tres districtes de la regió de Bohèmia Central, a la República Txeca. La capital és Praga.

## Llista de municipis

Babice - Bašť - Borek - Bořanovice - Brandýs nad Labem-Stará Boleslav - Brázdim - Březí - Čelákovice - Černé Voděrady - Čestlice - Dobročovice - Dobřejovice - Doubek - Dřevčice - Dřísy - Herink - Hlavenec - Horoušany - Hovorčovice - Hrusice - Husinec - Jenštejn - Jevany - Jirny - Kaliště - Kamenice - Káraný - Klecany - Klíčany - Klokočná - Konětopy - Konojedy - Kostelec u Křížků - Kostelec nad Černými lesy - Kostelní Hlavno - Kozojedy - Křenek - Křenice - Křížkový Újezdec - Kunice - Květnice - Lázně Toušeň - Lhota - Líbeznice - Louňovice - Máslovice - Měšice - Mirošovice - Mnichovice - Modletice - Mochov - Mratín - Mukařov - Nehvizdy - Nová Ves - Nový Vestec - Nučice - Nupaky - Odolena Voda - Oleška - Ondřejov - Oplany - Panenské Břežany - Pětihosty - Petříkov - Podolanka - Polerady - Popovičky - Prusice - Předboj - Přezletice - Radějovice - Radonice - Říčany - Sedlec Senohraby - Sibřina - Sluhy - Sluštice - Strančice - Struhařov - Stříbrná Skalice - Sudovo Hlavno - Sulice - Svémyslice - Světice - Svojetice - Šestajovice - Škvorec - Štíhlice - Tehov - Tehovec - Úvaly - Veleň - Veliká Ves - Velké Popovice - Větrušice - Vlkančice - Vodochody - Všestary - Vyšehořovice - Výžerky - Vyžlovka - Zápy - Záryby - Zdiby - Zeleneč - Zlatá - Zlonín - Zvánovice

## Referències

* ↑ «Czech Republic: Administrative Division (Regions and Districts) - Population Statistics, Charts and Map». [Consulta: 27 desembre 2021].
* ↑ «Regionální statistiky» (en txec). Arxivat de l'original el 2022-01-25. [Consulta: 27 desembre 2021].
# Districte de Prachatice

El districte de Prachatice - (txec) Okres Prachatice - és un districte de la regió de Bohèmia Meridional, a la República Txeca. La capital és Prachatice.

## Llista de municipis

Babice - Bohumilice - Bohunice - Borová Lada - Bošice - Budkov - Buk - Bušanovice - Chlumany - Chroboly - Chvalovice - Čkyně - Drslavice - Dub - Dvory - Horní Vltavice - Hracholusky - Husinec - Kratušín - Křišťanov - Ktiš - Kubova Huť - Kvilda - Lažiště - Lčovice - Lenora - Lhenice - Lipovice - Lužice - Mahouš - Malovice - Mičovice - Nebahovy - Němčice - Netolice - Nicov - Nová Pec - Nové Hutě - Olšovice - Pěčnov - Prachatice - Radhostice - Stachy - Stožec - Strážný - Strunkovice nad Blanicí - Šumavské Hoštice - Svatá Maří - Těšovice - Tvrzice - Újezdec - Vacov - Vimperk - Vitějovice - Vlachovo Březí - Volary - Vrbice - Záblatí - Zábrdí - Zálezly - Zbytiny - Zdíkov - Žárovná - Želnava - Žernovice

## Referències

* ↑ «Czech Republic: Administrative Division (Regions and Districts) - Population Statistics, Charts and Map». [Consulta: 27 desembre 2021].
* ↑ «Regionální statistiky» (en txec). Arxivat de l'original el 2022-01-25. [Consulta: 27 desembre 2021].
# Districte de Chiúre

El Districte de Chiúre és un districte de Moçambic, situat a la província de Cabo Delgado. Té una superfície 5.439 kilòmetres quadrats. En 2015 comptava amb una població de 248.381 habitants. Limita al Nord amb el districte d'Ancuabe, al Nord-oest amb el districte de Montepuez, a l'oest amb el districte de Namuno, al sud com els districtes d'Eráti i Memba de la província de Nampula i al Nord-est amb el districte de Mecúfi.

## Divisió administrativa

El districte està dividit en sis postos administrativos (Chiúre, Chiúre-Velho, Katapua, Mazeze, Namogelia i Ocua), compostos per les següents localitats:
* Posto Administrativo de Chiúre:
** Chiúre (Vila),
** Jonga,
** Milamba
* Posto Administrativo de Chiúre-Velho:
** Micolene,
** Salave,
* Posto Administrativo de Katapua:
** Meculane
* Posto Administrativo de Mazeze:
** Juravo,
** Mazeze,
** Murocue
* Posto Administrativo de Namogelia:
** Bilibiza
* Posto Administrativo d'Ocua:
** Marera,
** Ocua,
** Samora Machel

## Referències

* ↑ Instituto Nacional de Estatística
# Dues mans

Dues mans (títol original:Two Hands) és una pel·lícula australiana dirigida per Gregor Jordan estrenada l'any 1999 i premiada amb 15 premis, entre els quals 6 AFI's. Ha estat doblada al català.

## Argument

A Sydney a Austràlia, el jove Jimmy és contractat per Pando, un pistoler: ha de portar una important suma de diners a una dona. Arribat al pis, la dona no respon. Va a la platja per a esperar-la. Veu Alex, una dona que ha conegut abans amb qui ha simpatitzat, va a banyar-se amb ella. Quan torna cap a la seva roba, els diners ha desaparegut, robat per dos adolescents: Pete i Helen. Té pànic. Entra llavors en contacte amb dos homes, planifiquen junts un atracament d'un banc per a l'endemà.
Pando i la seva banda es posen a buscar Jimmy. En el transcurs de la seva investigació, maten Pete amb el seu cotxe per accident. El conductor deixa el cadàver en un costat, i marxen. Helen assisteix impotent a l'accident.
Per la tarda, Jimmy s'arrisca de sortir del seu amagatall per tornar a veure Alex, a la qual culpa de part dels seus problemes actuals. Pando i la seva banda el troba i el fan pujar per la força al seu cotxe. Alex que presencia el rapte queda trasbalsada. Es dut a un lloc desert. Abans de matar-lo, la banda discuteix, s'adonen que és en aquest lloc on han assassinat el germà de Jimmy. Quan sent allò, Jimmy es rebel·la i ataca els seus agressors, a continuació aprofita de la sorpresa per a escapolir-se. La banda el persegueix, però arriba a escapar-se.

## Repartiment

* Heath Ledger: Jimmy
* Bryan Brown: Pando
* Rosa Byrne: Alex
* Steven Vidler: Michael
* David Field: Acko
* Tom Llarg: Wally
* Dale Kalnins: Kiwi Bob
* Jerome Ehlers: Busker

## Referències

* ↑ «Dues mans». esadir.cat.
* ↑ «Two Hands». [Consulta: 10 març 2018].
# Dominik Krieger

Dominik Krieger (Herrenberg, Baden-Württemberg, 25 de juny de 1968) va ser un ciclista alemany, que fou professional entre 1989 i 1994.

## Palmarès

* 1988:
** Vencedor d'una etapa al Tour de la CEE
* 1989:
** 1r a la Volta a Colònia amateur
** Vencedor d'una etapa al Gran Premi Guillem Tell
* 1992:
** 1r al Gran Premi Telekom (amb Tony Rominger)

### Resultats al Tour de França

* 1991. 63è de la classificació general
* 1992. 53è de la classificació general

### Resultats al Giro d'Itàlia

* 1994. 93è de la classificació general

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Dicreosàurids

Els dicreosàurids (Dicraeosauridae) constitueixen una família de dinosaures sauròpodes que van viure del Juràssic superior al Cretaci inferior en el que actualment és Àfrica i Sud-amèrica. Es coneixen tres gèneres; el gènere juràssic sud-americà Brachytrachelopan, l'africà Dicraeosaurus i el sud-americà i del Cretaci inferior Amargasaurus. Tots tres animals són petits pels estàndards dels sauròpodes, amb uns colls relativament curts.

## Referències

* Sereno (2005). edit.php?tax_id=107&Action=View Taxon Search : Dicraeosauridae
* McIntosh, J. S. (1990). "Sauropoda" a The Dinosauria, editat per David B. Weishampel, Peter Dodson i Halszka Osmólska. University of California Press, pàg. 345-401.
* Upchurch, P., Barrett, P.M. i Dodson, P. (2004). Sauropoda. A The Dinosauria, 2a edició. Weishampel, Dodson i Osmólska (editors). University of California Press, Berkeley. Pàg. 259-322.
* Sereno, P. (1998). A rationale for phylogenetic definitions, with application to the higher-level taxonomy of Dinosauria. Neues Jahrbuch fur Geologie und Palaontologie 210: 41-83.
* Wilson, J.A. (2002). Sauropod dinosaur phylogeny: critique and cladistic analysis, Zoological Journal of the Linnean Society 136(2):215-275
Sauropodomorpha :
Regne: Animalia
Filum: Chordata
Classe: Sauropsida
Clade: Avemetatarsalia
Clade: Dinosauria :
Sauropodomorpha :
Sauropoda :
Neosauropoda :
Macronaria :
Titanosauria :